**Multikulturalitás a XXI. században**

**II. NEMZETKÖZI TUDOMÁNYOS KONFERENCIA**

**(magyar és angol nyelvű)**

**A konferencia időpontja: 2016. május 6.**

**Szervező: SZENT ISTVÁN EGYETEM** Gazdaság- és Társadalomtudományi Kar Társadalomtudományi és Tanárképző Intézet

 ***Kommunikációtudomány Tanszék - GÖDÖLLŐ***

**Helyszín:** H-2100 Gödöllő, Páter Károly u. 1., Kisrektori Díszterem

**Információ**: Dr. Rudnák Ildikó tanszékvezető Tel.: +36-20-9134-175

 **Rudnak.Ildiko@gtk.szie.hu**

**Főszervező**: Dús Miklós Tel.: +36-20-2706-474

 **dus.miklos@gtk.szie.hu**

A konferencián elhangzott előadásokon alapuló tanulmányokat a **Studia Mundi Economica** (ISSN 2415-9395) kari elektronikus folyóirat tematikus számában, vagy **konferenciakötetben** (ISBN számmal) jelentetjük meg.

**A konferencia programja**:

09.30 – 10.00 Regisztráció – Kisrektori Díszterem

10.00 – 11.30Plenáris előadások - Kisrektori Díszterem

11.30 – 13.00 Ebédszünet

13.00 – 15.30 Szekcióülések – szemináriumi termek

15.30 – 16.00 Zárás- Kisrektori Díszterem

**Jelentkezési határidő** a konferencia-előadásra**: 2016. április 10.**

* A Jelentkezési lap kitöltése, visszaküldése dus.miklos@gtk.szie.hu címre
* A Jelentkezési lap beérkezéséről visszaigazolást küldünk, ami egyben az előadás befogadását is jelenti

A publikálandó tanulmányok beküldési határideje: **2016. szeptember 1.**

* **A konferenciánkon prezentált előadások** írásos változatát, azaz a publikálandó tanulmányokat a vonatkozó formai követelmények betartásával a kiadvány szerkesztőjének: **farkas.attila@gtk.szie.hu** kérjük eljuttatni

**SZEKCIÓK:**

1. **A társadalmi beilleszkedés lehetőségei**

Közhelyszámba megy, hogy a XXI. század elejének Európájában egymás mellett élnek különböző nemű, korú, vallású, iskolázottságú, foglalkozású, nemzetiségű, kultúrájú csoportok. Az egymás közelében élés különböző kérdéseket vet fel a mindennapokban. Talán mindenki által elfogadható megállapítás, hogy akkor közelítünk a békés együttéléshez, amennyiben a többség igényei alapján alkotjuk meg szabályainkat, ugyanakkor a kisebbség érdekeit is figyelembe vesszük, védjük. De kiket is jelöl a többség, illetve a kisebbség? Ismerjük-e őket? Ebben a szélesen értelmezhető témakörben taglaljuk azokat a különböző rétegek szocializációjával kapcsolatos, vagy a hátrányos helyzetű csoportok aktuális helyzetét bemutató kérdéseket, melyek felhívják a figyelmet az egyéni és a közösségi jövőtervezés szempontjaira.

1. **A multikulturalitás matematikája**

Minden elemzést érdeklődéssel várunk, melynek alapja egy OAM. Ez lehet pl. az 1956-os évfordulós események tiszteletére az akkor aktív szereplők (objektumok) életrajzi (attribútumok) adatai alapján előálló táblázat, ahol a kérdés: feltárhatók-e mintázatok a történettudomány és a matematika ötvözeteként egy adott korszakban élők apró tényeiben? Emellett megvizsgálható filozófiai/nyelvészeti szempontból az is, vajon a szavak szavakkal milyen mértékig definiálhatók? Sőt: Vajon a kérdőíves vélemények éppúgy adatok-e, mint a mérések? Egyes országok/nyelvek miként érdeklődnek egyes jelenségek iránt a Google Trends alapján (vö. sport-, stressz-, tanulás/tanítás-, érzelem-, marketing-kultúra)? Vajon a vallás-asztrológia-tudomány háromszögében, milyen közel kerülhetnek egymáshoz az egyes fogalmak, megállja-e pl. az asztrológia a tudományosság próbáit? Az információs többletérték-termelés sikere megfelelő adatvagyonra és módszerekre támaszkodva érhető el – további témajavaslatok kapcsán is.

1. **Interkulturális kompetencia és kommunikáció**

Mai globalizálódott világunkban az interkulturális kommunikáció jelentős szerepet játszik. A nemzetek közötti kommunikáció során az interkulturális kompetencia igazi értéknek tekinthető, mely elősegíti a kölcsönös megértést. A személyiségjellemzők és interkulturális készségek, képességek és kompetenciák a tudás mellett fontos szerephez jutnak. Szekciónk szeretettel vár mindenkit, aki az interkulturális ismeretek, kommunikáció és kompetencia iránt érdeklődik és hajlandó tapasztalatát megosztani a témában.

1. **A digitális kor társadalmi vetületei és gazdasági hatásai**

A digitális kor informatikai hátterét jelenleg rendszerint 7 nagy terület köré csoportosítjuk. Ezek a következők: (1) felhő alapú szolgáltatások és alkalmazások, (2) big data analitika, (3) mobil platformra készített alkalmazások és szolgáltatások, (4) közösségi média, (5) informatikai biztonság (beleértve a social engineering-et is), (6) kiterjesztett valóság, illetve (7) Internet of Things, vagyis az interneten keresztül elérhető eszközök. Szekciónkba olyan előadók jelentkezését várjuk, akik előadásaikban egyfelől a társadalom, vagy egy szűkebben értelmezett csoport/közösség működését, vagy annak egy fentebb nevezett aspektusú vetületét mutatják be, másfelől a digitális kor gazdasági hatásainak komplex, vagy egy területet érintő elemzésével foglalkoznak.

1. **A szakfordító képzés kihívásai**

A szekcióban az oktatók és az angol és német szakos, végzett és jelenlegi szakfordító hallgatók tartanak előadást a szakfordító szakon oktatott tantárgyak és vizsgák nehézségeiről, buktatóiról. Az előadások konkrét példákkal, esettanulmányokkal támasztják alá a kutatási eredményeket, majd a gyakorlatból kiindulva adnak tanácsot a jövőre vonatkozóan. Bár az előadások fókusza a szakfordító-képzés gyakorlata, a megállapítások tudományos kutatások eredményeire épülnek. Az előadások angol, német és magyar nyelvűek.

1. **A csoportközi érintkezés pszichológiája**

Amikor különböző kultúrák találkoznak, óhatatlanul számolnunk kell a csoportközi érintkezés pszichológiai jelenségeivel. Nevezetesen a csoportközi konfliktusok megjelenésével, az előítéletek, a sztereotípiák kialakulásával vagy a diszkrimináció és az agresszió megjelenésével.

A szekcióba várunk minden előadót, aki a csoportközi érintkezés pszichológiai témáiban kíván előadást tartani. Az előadás lehet új kutatási eredmény vagy elméleti összefoglaló, amely újszerűen mutatja be a kultúrák találkozásának pszichológiai problémáit, ill. várunk olyan előadókat, akik jó gyakorlatot tudnak bemutatni a kultúrák közötti konfliktusok kezelésének témájában, legyen az személyiség-, képesség- vagy készségfejlesztés.

1. **A társadalmi kommunikáció elmélete**

A szekció célja a kommunikáció fogalmának, valamint a társdalomban és a közösségekben betöltött szerepének, színtereinek és csatornáinak elméleti vizsgálata, különös tekintettel a mai társdalom információs, kommunikációs és mediatizált meghatározottságaira. Lehetőséget ad a témával foglalkozó különböző szakterületek (társdalom-, gazdaság-, jog- és humán tudományok, illetve a filozófia) eredményeinek bemutatására, és ezen túlmenően a diszciplínák közötti párbeszédre.

1. **A magyar vizuális kultúra külföldi recepciója**

A rendszerváltás után csaknem három évtizeddel még mindig ellentmondásos helyzetben van a magyar vizuális kultúra nemzetközi megítélése. A diktatúrában a *vasfüggöny* mögül érkezni még kuriózum volt – jóllehet, ritkán adatott meg bizonyos művészeti területeknek, hogy külföldön mutatkozhassanak be. Léteztek azonban olyan produkciók, amelyek rendszeres utaztatását támogatta az ország akkori vezetése.Amint a vizuális kultúra a tartalmában rendkívül szerteágazó összefoglaló fogalom, úgy e szekció tematikájában a preferált klasszikus képző- és iparművészeti ágak mellett az etnográfia, a báb- és filmművészet éppúgy szerepelhet, mint egy-egy kevéssé publikált műfaj, például a plakátművészet idevonatkozó összefüggései.

1. **Kompetenciák a munka világában**

A munkaerőpiac oldaláról tekintve, a kompetencia fogalom tartalmát egy adott feladathoz **(munkakörhöz, tevékenységhez) szükséges ismeretek, ezek alkalmazásához nélkülözhetetlen** "működő" készségek, jártasságok és képességek, valamint viselkedési, magatartási normák alkotják. Ezek alapján mind az oktatás-képzés tartalmát, mind a munkaerő kiválasztásnál elvárt tudást meg tudjuk határozni. A szekció keretén belül olyan jó gyakorlatokat szeretnénk bemutatni a (szak)képzés és a hr területéről, amelyek a munkaerőpiacon hasznosítható kompetenciák fejlesztésére fókuszálnak.

**JELENTKEZÉSI LAP**

(Multikulturalitás a XXI. században II.)

**A konferencia időpontja: 2016. május 6.**

**Jelentkezési határidő a konferencia-előadásra: 2016. április 10.**

**Az előadások anyagának (ppt) beküldési határideje: 2016. április 25.**

***Az előadó(k) adatai***

|  |  |
| --- | --- |
| **Név:** |  |
| **Szervezet/Intézmény/cég neve:** |  |
| **Pozíció, beosztás, munkakör:** |  |
| **E-mail cím:** |  |
| **Telefonszám:** |  |
| **Az előadás címe:** (10-15 perc) |  |
| **A szekció megjelölése** |  |
| **Kulcsszavak (5 db):**  |  |
| **Absztrakt (8-10 sor):**  |  |

|  |  |
| --- | --- |
| **Regisztráció:** a konferencián rész kívánok venni, de előadást nem kívánok tartani. |  |

Kelt:……………………………..., 2016……………

A jelentkezési lapot kérjük elektronikusan eljuttatni: dus.miklos@gtk.szie.hu címre.